text: Danmarks største cykelkaravane Haderslev
  23 april 2012 kl. 10.33
  Flere hundrede cykler mødes på Gravene i Haderslev i anledning af 20-året for den store miljøkonference i Rio de Janeiro i 1992.
  Der kommer cyklister fra hele Danmark, internationale repræsentanter og selvfølgelig især mange fra Haderslev. Måske kommer der både sjove trehjulede cykler, el-cykler og en væltepeter? Nogle var med fra starten i Skagen d. 11. april og cykler helt til Christiansborg.
  
  Målet er Christiansborg 
  Cykelkaravanen besøger Danmarks vigtigste byer og gør stop i bl.a. Haderslev, Aabenraa, Sønderborg og kører over Fyn til Christiansborg, hvor de slutter ved Statsministeren Helle Thorning-Schmidts fordør d. 16. maj.
  
  På vej mod Aabenraa
  Tour de Future er arrangeret af Mellemfolkeligt Samvirke i samarbejde med flere landsdækkende organisationer. I Haderslev samarbejder det lokale Mellemfolkeligt Samvirke med Cyklistforbundet, Haderslev Katedralskole, Produktionsskolen, Fairtrade By arbejdsgruppen og mange andre.
  Tirsdag morgen går turen videre mod Aabenraa.
  